N á v r h 
na zrušenie úlohy B.6. uznesenia vlády Slovenskej republiky č. 300 z 27. 3.2002

	Vláda Slovenskej republiky svojim uznesením č. 300 z 27. 3.2002 k „Správe o výsledkoch zahraničného obchodu za rok 2001 vrátane vyhodnotenia Komplexného programu podpory exportu“ v bode B.6. uložila ministrovi pôdohospodárstva v zmysle zákona č. 240/1998 Z. z. o poľnohospodárstve a o zmene a o  doplnení ďalších zákonov po splnení podmienok naplnenia podmienok naplnenia kvóty minimálneho a bežného prístupu na trh a prekročenia spúšťacej úrovne, zaviesť ochranné opatrenie formou dodatočného cla k aplikovanému clu u citlivých komodít.“

	Návrh na zrušenie predmetnej úlohy z uznesenia vlády SR je predkladaný na základe zmenených podmienok v obchodnej politike Slovenskej republiky v súvislosti  so vstupom do EÚ. Vstupom do EÚ Slovenská republika prebrala všetky mechanizmy Spoločnej obchodnej politiky EÚ aj v oblasti obchodu s poľnohospodárskymi a potravinárskymi výrobkami. Na základe toho  stratilo platnosť aj  nariadenie vlády SR č. 573/2003, ktorým bol vydaný colný sadzobník a v SR sa začali uplatňovať  colné sadzby, ktoré sú uvedené v Spoločnom colnom sadzobníku EÚ (Nariadenie komisie č. 1789/2003), prípadne colné  sadzby  vyplývajúce z platných dohôd o voľnom obchode uzatvorených  medzi EÚ a tretími krajinami.

	Predkladaný materiál  nemá finančný, ekonomický, environmentálny vplyv, vplyv na štátny rozpočet a zamestnanosť.